Կիմբապը Սեուլի փողոցներում
**Կիմբապ** (հանգըլ՝ 김밥), հայտնի ուտեստ կորեական խոհանոցում, ռոլ` փաթաթված չորացրած ծովային կաղամբի թերթիկների մեջ (կոր.` 김 *կիմ*), լցոնված շոգեխաշված բրնձով (կոր.` 밥 *բապ*), մանրեցրած կամ երկարությամբ կտրատած, հաճախ շոգեխաշած բանջարեղենով, ձկով, ծովամթերքով, խոզապուխտով և ձվածեղով։ Կիմբապը մատուցում են կտրատած կլորակներով, որը ուտում են՝ վերցնելով փայտիկներով և թաթախելով սոյայի սոուսի մեջ՝ քունջութի սերմերով։

Կիմբապն առաջացել է ճապոնական ֆուտոմակի ռոլլերից։ Ուտեստը փոխառվել է Ճապոնական բռնագրավման ժամանակ։ Սուշիից կիմբապը տարբերվում է նրանով, որ բրնձի մեջ գրեթե չկա քացախ, ինչպես նաև կիմբապի մեջ չեն օգտագործում հում ձուկ։

Սովորաբար կիմբապն ուտում են պիկնիկի ժամանակ կամ պարզապես փողոցում, ինչպես նաև խորտիկի տեսքով (այդ դեպքում կիմբապը մատուցվում է տակուաանի կամ կիմչխիի հետ)։

Բաղադրություն
-------------

Կիմբապի հիմնական բաղադրիչներն են բրինձը, որին ավելացնում են աղ, քունջութի կամ ճաղաշարի ձեթ, և միջուկը։ Միջուկի համար կարող է օգտագործվել ձուկ, միս, ձու, բանջարեղեն, ամենը կարող է լինել ինչպես թարմ, այնպես էլ մարինացված, եփված կամ խորոված։ Հատկապես շատ են օգտագործվում ծովախեցգետնի միս, ձու, վարունգ, սպանախ, գազար և տակուան։

Տարատեսակներ
------------

Chungmu gimbapՉխունիմու կիմբապ
Կիմբապում բրինձը հիմնականում սպիտակ է, թեև օգտակարության առումով 21-րդ դարում կիմբապը ճանաչում է ձեռք բերել շագանակագույն բրնձով։ Շատ հազվադեպ կիմբապի մեջ օգտագործում են կպչուն բրինձ։
Կիմբապ պատրաստելու համար կիմը չորացնում են, երբեմն տապակում և ավելացնում են ձեթ ու աղ, հաճախ ուղղակի տապակում են, իսկ երբեմն հում են թողնում։

Բացի վերը նշված բաղադրիչներից օգտագործվում է պանիր, կաղամար, կիմչխի, երշիկ և թյուննոս (ձուկ)։
Արտաքինից ռոլլերը կարող են պաված լինել քունջութով, բացի դրանից երբեմն կիմբապը պատում են հում ձվով և տապակում են։

Կիմբապը Սեուլի փողոցնեերում
*Սամգակ կիմբապ* (կոր.` 삼각김밥), եռանկյունի կիմբապ, որը վաճառվում է Հարավային Կորեայի շատ խանութներում։ Սամգակ կիմբապը նույնպես ունի տարատեսակներ։

*Չխունմու կիմբապ* (կոր.` 충무김밥), կիմբապը միայն բրնձով, ծագել է Չխունմու քաղաքում։ Չխունմուն բարակ կիմբապ է և պատվում է ձեթով։ Այն հաճախ մատուցում են կկոլտտուգի մուչխիմի (կոր.` 꼴뚜기 무침) հետ, որը մարինացված և կծու հեղուկի մեջ թթու դրած կարմիր պղպեղ է` փոքրիկ ութոտնուկներով, ինչպես նաև մուչխիմի հետ (կոր.`무김치):

*Չխամչխի կիմբապ* (կոր.` 참치김밥), կիմբապի ևս մեկ հայտնի տեսակ է, որի միջուկը թյուննոսն է, մարինացված քունջութը, մայոնեզը և այլ բաղադրիչներ։

Ֆրանչայզ
--------

«Կիմբապի դրախտ»-ը Հարավային Կորեայում
Մի շարք հարավկորեական արագ սննդի սպասարկման կետեր հաճախորդներին առաջարկում են կիմբապ և լափշա, ընդ որում տարբեր ընկերություններ մասնագիտանում են կիմբապի լիովին տարբեր տեսակների մեջ։ Դրանցից մի քանիսին են՝ «Կիմբապի դրախտ» (կոր.` 김밥천국, կիմբապ չխոնգուկ), «Կիմբապի երկիր» (կոր.` 김밥나라, կիմբապ նարա), «Կիմգանե» (կոր.` 김家네), «Կիմբապ և սպագետտի» (կոր.` 김밥과 스파게티): Սպասարկման կետերում մատուցում են ոչ միայն կիմբապ, այլև այլ ճաշատեսակներ. տոնկացու, ռամեն, պիբիմբապ, տոֆույով ապուր և այլն։

Միջազգային ճանաչում
-------------------

Կիմբապը ճանաչվել է կորեական հարյուր ամենալավ ճաշատեսակներից մեկը` օտարերկրացիների համար։ Կանադական ամենշաբաթյա straight.com կայքը կիմբապին է նվիրել «Korean Kimbap Rolls Out of Sushi's Shadow» հոդվածը, որում այն համեմատվել է սուշիի հետ։

Ծանոթագրություններ
------------------

1. ↑  Kimbap, ISBN 0-9760748-1-8
2. 1 2  (կոր.) Gimbap(չաշխատող հղում)
 at Doosan Encyclopedia
3. ↑  Levinson, David; Christensen, Karen. ISBN 0684806177. `{{cite book}}`: Missing or empty `|title=` (օգնություն)
4. ↑   (իսպաներեն). ISBN 8425519772. `{{cite book}}`: Missing or empty `|title=` (օգնություն)
5. ↑  «김밥» [Gimbap] (կորեերեն լեզվով). 한국민족문화대백과. Արխիվացված է օրիգինալից 2012 թ․ մարտի 24-ին. Վերցված է 2015 թ․ հուլիսի 20-ին.`{{cite web}}`: CS1 սպաս․ չճանաչված լեզու (link)
6. ↑  *한국인 이 꼭 알아야할 전통 문화 233가지* (կորեերեն). էջ 479. ISBN 8985846973.
7. ↑  «Gimbap» (կորեերեն). Արխիվացված օրիգինալից 2012 թ․ հունիսի 5-ին. Վերցված է 2015 թ․ հուլիսի 20-ին.
8. ↑  (կոր.) Gimbap Արխիվացված 2012-03-24 Wayback Machine at Encyclopedia of Korean Culture
9. ↑  "Asia's 10 greatest street food cities" Արխիվացված 2012-03-25 Wayback Machine *CNN Go*. 23 March 2012. Վերցված 2012-04-11
10. ↑  (կոր.) Popularity of *samgak gimbap*, The Financial News, 2008-11-24. Վերցված 2010-06-25.
11. ↑  (կոր.) Chungmu gimbap(չաշխատող հղում)
 at Doosan Encyclopedia
12. ↑  (կոր.) Gimbap franchises popular Արխիվացված 2012-07-08 archive.today, Edaily EFN, 2008-09-04. Վերցված 2010-06-25.
13. ↑  (կոր.) "우리나라를 대표하는 음식 100가지" Yonhap News, 2007-12-03.
14. ↑  Carolyn Ali "Korean kimbap rolls out of sushi's shadow", Straight.com, June 7, 2007.

Տես նաև
-------

* Սուշի

Արտաքին հղումներ
----------------

* Կիմբապ։ Բարի գալուստ Հարավային Կորեա Արխիվացված 2009-04-24 Wayback Machine (ռուս.)
* Gimbap recipe Chow Times կայքում (անգլ.)
* (կոր.) Tuna gimbap recipe(չաշխատող հղում)
 Naver Kitchen կայքում
* Traditional Gimbap Recipe Արխիվացված 2015-02-17 Wayback Machine, Korean-Cooking.com կայքում (անգլ.)